CELEX: 32017R2003
Language: sk
Date: 2017-11-08 00:00:00
Title: Vykonávacie nariadenie Komisie (EÚ) 2017/2003 z 8. novembra 2017, ktorým sa schvaľuje fludioxonyl ako účinná látka na použitie v biocídnych výrobkoch typu 7, 9 a 10 (Text s významom pre EHP )

9.11.2017   
            
            
               SK
            
            
               Úradný vestník Európskej únie
            
            
               L 290/7
            
         VYKONÁVACIE NARIADENIE KOMISIE (EÚ) 2017/2003
   z 8. novembra 2017,
   ktorým sa schvaľuje fludioxonyl ako účinná látka na použitie v biocídnych výrobkoch typu 7, 9 a 10
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 9 ods. 1 písm. a),
   keďže:
   
               (1)
            
            
               Dánsku bola 8. októbra 2014 doručená žiadosť o schválenie účinnej látky fludioxonyl na použitie v biocídnych výrobkoch typu 7 (prostriedky na konzerváciu povlakov), v biocídnych výrobkoch typu 9 (konzervačné prostriedky na vlákna, kožu, gumu a polymerizované materiály) a v biocídnych výrobkoch typu 10 (konzervačné prostriedky na stavebné materiály), ako sa opisujú v prílohe V k nariadeniu (EÚ) č. 528/2012.
            
         
               (2)
            
            
               Dánsko v súlade s článkom 8 ods. 1 nariadenia (EÚ) č. 528/2012 predložilo 5. apríla 2016 hodnotiacu správu spolu so svojimi odporúčaniami.
            
         
               (3)
            
            
               Výbor pre biocídne výrobky sformuloval 2. marca 2017 stanoviská Európskej chemickej agentúry, v ktorých zohľadnil závery hodnotiaceho príslušného orgánu.
            
         
               (4)
            
            
               Na základe daných stanovísk možno vychádzať z toho, že biocídne výrobky typu 7, 9 a 10 s obsahom fludioxonylu vyhovujú kritériám článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky týkajúce sa ich používania.
            
         
               (5)
            
            
               Preto je vhodné schváliť fludioxonyl na používanie v biocídnych výrobkoch typu 7, 9 a 10 s výhradou splnenia určitých špecifikácií a podmienok.
            
         
               (6)
            
            
               Keďže fludioxonyl spĺňa kritéria stanovené v nariadení Európskeho parlamentu a Rady (ES) č. 1907/2006 (2) ako veľmi perzistentná látka, ošetrené výrobky, ktoré boli ošetrené fludioxonylom alebo ktoré obsahujú fludioxonyl, by mali byť pri uvádzaní na trh náležite označené.
            
         
               (7)
            
            
               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Fludioxonyl sa schvaľuje ako účinná látka na použitie v biocídnych výrobkoch typu 7, 9 a 10, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. novembra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky
               
            
                  fludioxonyl
               
               
                  Názov IUPAC:
                  4-(2,2-difluór-1,3-benzodioxol-4-yl)-1H-pyrol-3-karbonitril
                  EC č.: nie je k dispozícii
                  CAS č.: 131341-86-1
               
               
                  950 g/kg
               
               
                  1. apríla 2018
               
               
                  31. marca 2028
               
               
                  7
               
               
                  Autorizácie biocídnych výrobkov podliehajú splneniu týchto podmienok:
                  
                              1.
                           
                           
                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť priemyselným a profesionálnym používateľom.
                           
                        Uvádzanie ošetrených výrobkov na trh podlieha splneniu tejto podmienky:
                  Osoba zodpovedná za uvedenie na trh ošetreného výrobku, ktorý bol ošetrený fludioxonylom alebo ktorý obsahuje fludioxonyl, musí zabezpečiť, aby označenie daného ošetreného výrobku obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.
               
            
                  9
               
               
                  Autorizácie biocídnych výrobkov podliehajú splneniu tejto podmienky:
                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                  Uvádzanie ošetrených výrobkov na trh podlieha splneniu tejto podmienky:
                  Osoba zodpovedná za uvedenie na trh ošetreného výrobku, ktorý bol ošetrený fludioxonylom alebo ktorý obsahuje fludioxonyl, musí zabezpečiť, aby označenie daného ošetreného výrobku obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.
               
            
                  10
               
               
                  Autorizácie biocídnych výrobkov podliehajú splneniu tejto podmienky:
                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                  Uvádzanie ošetrených výrobkov na trh podlieha splneniu tejto podmienky:
                  Osoba zodpovedná za uvedenie na trh ošetreného výrobku, ktorý bol ošetrený fludioxonylom alebo ktorý obsahuje fludioxonyl, musí zabezpečiť, aby označenie daného ošetreného výrobku obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.
               
            
         (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s hodnotenou účinnou látkou.